cyanic-selkie/wikianc huggingface dataset:
Born to Run av Emmylou Harris
«Born to Run» er ein song skriven av Paul Kennerley, spelt inn av den USA-amerikanske countryartisten Emmylou Harris. Songen kom ut i mai 1982 som den tredje singelen frå albumet Cimarron frå 1982.
Songen har henta melodien frå «The Death of Me», ein song frå The Legend of Jesse James, eit konseptalbum skriven av Kennerly. Denne versjonen vart framført av Johnny Cash og Levon Helm.
Songen nådde tredjeplassen på Billboard Hot Country Singles & Tracks-lista. Songen vart spelt av countryartisten Lee Ann Womack i 2016 på The Life & Songs Of Emmylou Harris: An All-Star Concert Celebration (Live). Han vart sidan spelt av den irske skodespelarinna Jessie Buckley i 2019 for dramafilmen Wild Rose.
Ljubim
Ljubim (russisk Люби́м) er ein by i Jaroslavl oblast i Russland med om lag 6000 innbyggjarar. Han ligg ved elva Obnora, ei sideelv til Kostroma), rundt 100 km nordaust for Jaroslavl.
Ljubim vart første gong nemnd i 1546. Han fekk byrettar i 1777. Det ligg ei jernbanestasjon og ein del treforedlingsindustri i byen.
Johan Arndt
Johan Arndt var ein norsk apotekar og Høgre-politikar frå Skien.
Mount Ochre
Mount Ochre er eit vulkankrater, delvis erodert bort, som ligg 3 nautiske mil (6 km) aust for Mount Aurora på Black Island i Ross Archipelago. Det fekk dette namnet av geolog-gruppa frå New Zealand Geological Survey Antarctic Expedition (NZGSAE) (1958–59) på grunn av det raud-brune slagget som dekkjer mykje av den øvre delen.
Strictly Genteel
Strictly Genteel er eit samlealbum av Frank Zappa. Det fokuserer på dei meir klassiske og seriøse komposisjonane til Zappa, og er ein slags oppfølgjar til samlealbumet Strictly Commercial, som fokuserer meir på rockesongane med vokal. ALbumet vart gjeve ut i 1997.
Mechanics Bay på Heardøya
Mechanics Bay er ei bukt som ligg like aust for Saddle Point på nordkysten av Heardøya i det sørlege Indiahavet. Ho vart namngjeven av amerikanske selfangarar etter skonnerten «Mechanic», eit hjelpefartøy for «Corinthian» i selfangstflåten til kaptein Erasmus Darwin Rogers som gjekk i land på Heardøya i 1855.
Michael Stifel
Michael Stifel var ein tysk matematikar og teolog.
Han var først munk og seinare ein ivrig deltakar i reformasjonsrørsla. Han var ein nær ven av Martin Luther og skreiv fleire kampskrifter for å støtte saka hans. Stivel gav seg hen til mystiske talspekulasjonar og skapte panikk då han brukte dei til å føresjå ein bestemt dag for verdas undergang. Han vart fengsla og seinare lauslaten ved hjelp av Luther.
Stivel var ein dugande matematikar. Philipp Melanchthon skreiv føreordet til hans Arithmetica Integra i 1544 og året etter kom hans Deutsche Arithmetik ut. Denne var viktig for utviklinga av reknekunsten i Tyskland.
Periferieininga Øyane
Periferieininga Øyane (gresk Περιφερειακή Ενότητα Νήσων, Periferiakí enótita Níson) er ei av dei åtte periferieiningane i periferien Attikí. Ho vart oppretta ved den administrative reforma i 2010, og var tidlegare ein del av prefekturet Pireus.
Periferieininga er sett saman av kommunane (nummer på kartet)
Byar og tettstader
Dei største byane og tettstadene i periferieininga er:
Skuggeforfattar
Skuggeforfattar eller ghost writer er ei nemning for ein forfattar som ikkje er namngjeven som opphavsperson, men skriv tekstar på oppdrag for ein annan person som er den namngjevne forfattaren.
Slike forfattarar blir gjerne nytta av kjendisar og politikarar. Dei kan også nyttast for populære forfattarar der ein vil dra nytte av forfattarnamnet, eller i nokre høve oppdikta pseudonym som ein eller fleire skuggeforfattarar står bak.
Silje Hjemdal
Silje Hjemdal er ein norsk politikar frå Bergen. Ho har sidan 2017 representert Hordaland og Framstegspartiet på Stortinget.
Josep Marín
Aktiv
Marín høyrde til verdseliten i kappgang over ein periode på 12-15 år. Under europameisterskapen 1982 i Aten gjekk han inn til ein suveren siger på 20 km, over to minuttar framom Jozef Pribilinec frå Tsjekkoslovakia. Allereie tre dagar seinare tok han sølvmedaljen på 50-kilometeren, slått med nær fire minuttar av Reima Salonen frå Finland. Også i verdsmeisterskapen året etter i Helsinki kjempa Marín om medaljane i begge kappgangøvingane. På 20 km enda Marín på fjerdeplassen. Fem dagar etter skilde han og austtyske Ronald Weigel tidleg ut frå resten av feltet på 50 km og begge kom mål over fem minuttar føre bronsemedlajøren. Tevlinga enda med sølv til Marín, 34 sekundar bak Weigel.
Silje Hjemdal
Hjemdal var medlem i Hordaland fylkesting frå 2011 til 2019 og Bergen bystyre 2013-19. Frå juni 2015 til hausten 2019 var ho byråd for sosial, bolig og områdesatsning i Bergen. Ved stortingsvalet 2017 vart ho vald til stortingsrepresentant for Framstegspartiet i Hordaland, attvald 2021. Tingbloken 2017-21 var ho medlem i Famile- og kulturkomiteen.
Josep Marín
Aktiv
I 1987 vann Marín bronsen på 20 km ved verdsmeisterskapen i Roma. Under dei olympiske sommarleikane i Seoul året etter gjekk han inn til fjerdeplass på 20 km og femteplass på 50 km, utan eigenleg å vere nær medalje i korgje øvingane.
Magnetisk susceptibilitet
Magnetisk susceptibilitet er tilhøvet mellom magnetisering (magnetisasjon) av eit material og den magnetiske feltstyrken som skapar magnetiseringa.
Den volum-magnetiske susceptibiliteten, representert med symbolet \chi_v (ofte berre \chi, stundom \chi_m – magnetisk for å skilje han frå elektrisk susceptibilitet) som definert i SI-systemet, av følgjande forhold:
der
Scallop Hill
Scallop Hill er ei vulkankjegle med ei høgd opp mot 225 moh. i Antarktis. Ho ligg like bak Cape Spirit på Black Island i Ross Archipelago. Vulkanen vart namngjeven av geolog-gruppa frå New Zealand Geological Survey Antarctic Expedition (NZGSAE) (1958–59) etter eit fossilhaldig konglomerat på toppen av åsen som inneheld ein Chlamid lamellibranch vanlegvis kalla musling eller scallop.
Mitzpe Netofa
Mitzpe Netofa (hebraisk מִצְפֵּה נְטוֹפָה) er ein religiøs fellesbusetnad i Nedre Galilea regionale kommune i Israel. Landsbyen ligg nær den arabiske landsbyen Tur'an.
Landsbyen vart grunnlagd i 1983. Landsbyen bestod i 2008 av kring 200 familiar.
Masad i Israel
Masad (hebraisk מַסָּד) er ein israelsk fellesbusetnad i Nedre Galilea regionale kommune. Han har 388 innbyggjarar (2016). Landsbyen vart grunnlagd som Har Kotz i 1982.
Masad er omgjeve av Har Kotz naturreservat. Blant trea her er johannesbrødtre, mastik, valoniaeik, kristtorn, palestinaeik og Jerusalemtorn. Naturreservat har namnt etter fjellet Qotz (292 moh), kalla opp etter ein prestefamilie som flytta til Galilea frå Jerusalem etter øydelegginga av Det andre tempelet.
Hasselnøtt
Hasselnøtt er nøtta frå tre og buskar i hasselslekta (Corylus), særleg europeisk hassel. Ho er den einaste av nøttene knytte til jula som botanisk sett er ei ekte nøtt, dvs. ei tørr frukt som ikkje opnar seg før frøet inni spirer. Det finst omlag 15 artar av hassel som veks i tempererte delar av den nordlege halvkula. Hasselnøtter veks særleg i Europa og Asia. Tyrkia og Italia er dei to største produsentlanda i verda.
Hasselnøtter blir ofte nytta til baking og søtsaker, til pralin, og ofte i lag med sjokolade, til dømes i pålegga Nutella og Nugatti. Hasselnøttolje er ei planteolje med sterk smak som kan nyttast som matolje.
100 g hasselnøtter inneheld 16 g protein, 60 g feitt, 20 g karbohydrat, 4 g fiber og 2,8 g oske. Vidare 250 mg kalsium, 400 mg fosfor, 4 mg jern, 2,1 mg natrium, 900 mg kalium, 0,3 mg tiamin, 0,5 mg riboflavin, 5,3 mg niacin og 6 mg vitamin C, som gjev 650 kcal.
Al Mahwit
Al Mahwit (arabisk المحويت) er hovudstaden i Al Mahwit guvernement i Jemen. Han ligg i ei høgd på kring 2000 moh.
Historie
Den gamle byen Al-Mahwit ligg kring ei fjellfestning. Fram til 1970-åra var Al Mahwit særs isolert. Byen hadde eit folketal på kring 10 000 tidleg i 1980-åra. Etter den tid vart infrastrukturen utbetra og det vart lagt innlagt vatn, kloakkhandtering og elektrisitet til byen.
Geografi
Området er fjelldominert og ligg i Harazfjella og tiltrekkjer seg fjellturistar. Det ligg fleire wadiar kring Al-Mahwit som Wadi Sama'a, Wadi Eyan, Wadi Juma't Saria, Wadi Hawar, Wadi Bour, Wadi Al- Hawdh, Wadi Thabab, Wadi Laa'a, Wadi Al-Ahjer og Wadi Naa'wan. Fleire landsbyar ligg spreidde i området som vart bygd på og rundt klipper.
Økonomi
Området er avhengig av jordbruk, hovudsakleg produksjon av kaffi, tobakk, mais, durra og khat.
Byen Windermere
Windermere  er ein by i Lake District i grevskapet Cumbria i England. Han har kring 8000 innbyggjarar. Han ligg om lag 1 km frå innsjøen Windermere, den største naturlege innsjøen i England. Han har no vokse saman med den eldre byen Bowness-on-Windermere, som ligg like ved innsjøen, sjølv om kvar by framleis har klare sentrum.
Byen ligg nær hovudvegen A591, som går gjennom Lake District frå Kendal til Keswick.
Al Makhadir-distriktet
Al Makhadir-distriktet er eit distrikt i Ibb guvernement i Jemen. I 2003 hadde distriktet eit folketal på 113 892 innbyggjarar.
Mysjkin
Mysjkin (russisk Мы́шкин) er ein by i Jaroslavl oblast i Russland med om lag 6000 innbyggjarar. Han ligg ved den bratte venstrebreidda til elva Volga.
Eidsvåg
Eidsvåg kan tyda:
Mysjkin
Det har eksistert ein busetnad på denne staden sidan minst 1400-talet. Han fekk byrettar i 1777. I sovjettida vart Mysjkin fråteken bystatusen og vart ein urbanliknande busetnad, men denne avgjersla vart gjort om att i 1991.
Cucamonga av Frank Zappa
Cucamonga er eit samlealbum som består av songar Frank Zappa og Paul Buff var involvert i ved Pal Recording Studio i 1963-1964. I 2004 gav Rhino Records ut albumet på ny med ekstra spor og ei ny rekkefølgje på songane. Dei to songane framført av Paul Buff og dei to songane framført av the Pauls er ikkje Zappa involvert i.
Ishockey under Vinter-OL 1994
Ishockey under Vinter-OL 1994 vart arrangert på Lillehammer og Gjøvik i tida frå 12. til 27. februar 1994. Sverige vart olympisk meister i ishockey for aller fyrste gong, etter finalesiger 3-2 mot Canada. Finland vann bronsefinalen med 4-0 over Russland.
Turneringa
12 land deltok i turneringa, som tok til med ei opningsrunde med seks lag likt fordelt på to grupper. Dei fire beste laga i kvar av gruppene gjekk vidare til utslagsspel, der laga fekk kvartfinalemotstandar basert på plassering i gruppene.
Finalen
Tomas Jonsson sende Sverige i leiinga etter 6.10. Midtvegs i den tredje perioden snudde Canada til 2-1, då Paul Kariya og Derek Mayer skåra etter høvesvis 49.08 og 51.43 minuttars spel. Magnus Svensson utlikna til 2-2 då klokka viste 58.11. Etter 10 mållause tilleggsminuttar var det klart for straffeslagstevling. I denne vart Peter Forsberg kampvinnar då han skåra på Sveriges sjuande forsøk, målvakta Tommy Salo hadde nett stoppa Canadas sjuande straffeskyttar.
9 245 tilskodarar såg kampen i ein fullsett Håkons Hall på Lillehammer, den aller siste tevlinga under dei andre vinterleikane i Noreg.
Son of a Rotten Gambler
«Son of a Rotten Gambler» er ein song skriven av Chip Taylor og framført av Anne Murray. Songen nådde toppen av den kanadiske Adult Contemporary-lista, tredjeplassen på den kanadiske countrylista og femteplassen på den amerikanske Country-lista i 1974. Songen kom ut i 1974 på albumet hennar, Love Song. Innspelinga vart produsert av Brian Ahern.
Marie Kviberg
Marie Kviberg var ein norsk lærar, målkvinne og initiativtakaren til den fyrste kaffistova.
Bakgrunn
Kviberg var fødd i Borge i Østfold som dotter av gardbrukaren Hans Ludvig Larsen Kviberg (1849–1917) og Karen Pedersdatter Heia (1848–1929). Eit av syskena var skulemannen, sosialdemokraten og målmannen Per Kviberg. Som 11-åring flytte ho med familien til Kristiania og voks opp under tronge kår.
Karriere
Marie Kviberg tok lærarutdanning utan at det er kjent kvar ho gjekk og når ho tok eksamen. Sist i 1890-åra kom ho med i norskdomsrørsla i hovudstaden. I oktober 1899 var ho med på skipinga av Bondeungdomslaget i Oslo. Margit Sletten (f. Bruun) vart kjend med Kviberg på skipingsmøtet i laget 15. oktober 1899 og skriv at "i alle fall ein lagsmann, Marie Kviberg, tok det som si uppgåve at ingen i laget skulle kjenna seg framand og einsleg." Kviberg vart vald inn i den førebuande arbeidsnemnda på møtet, og ho sat òg i det fyrste lagsstyret (1899-1901). I 1901 heldt ho føredrag om "Kvendi og samfundsarbeidet" i Bondeungdomslaget.
Kviberg var den som kom med idéen om at Bondeungdomslaget skulle byrja med kafédrift, og ho var ein av tre medlemer i det fyrste forretningsstyret for Kaffistova som opna i 1901. Den fyrste styraren for kaffistova var Anna Hansen, fødd Kviberg, som truleg var storesystera til Marie.
Skinnstakk
Skinnstakken var ein del av fiskaren sitt skinnhyre. Han var laga av lêr, og forma som ei lukka kufte til å trekke over hovudet. Frå halsholet gjekk ein splitt ned mot brystet. Over splitten låg ein klaff som vart lukka med ein knapp. Skinnstakken rakk til vanleg ned på låret. Utsjånad, produksjon og bruk hadde mange fellestrekk langs heile norskekysten. Det var vanleg at fiskaren barka skinnet, skar ut delane og sydde skinnstakken sjølv. Skinna som kunne vere til rådvelde hadde ulike eigenskapar. Dei fleste stader vart geiteskinn rekna som best til skinnstakk. Saueskinn vart og brukt, sjølv om dei ikkje vart rekna som så vasstette. Det gjekk til vanleg fire skinn til ein stakk, to til overstykket, og to til skjørtet. Til saman gav det ei høgd på kring 80 cm. Vidda var til vanleg vel 150 cm.Skinna vart skorne slik at den sterkaste delane, bakre del av ryggen, vende mot halsopninga. Ho vart laga så trong som råd. Det vart og laga krage for å hjelpe til å stenge vatnet ute.
Skinnstakken vart helst sydd med skinnreimar. Enkelte stader vart det brukt tråd, av hamp, lin eller ull. Syreimane måtte lagast av eit mjukt skinn. Det var gjerne lite barka for at reimane ikkje skulle verte unødig stive. Ein brukte gjerne skinn frå kalv eller kje. Katte- og hundeskinn gav og mjuke og seige syreimar. Det var vanleg å sy saman skinna med enkel rad av korte forsting. Det vart stokke hol med ein syl, helst krumma,og så vart den tilspissa reima tredd gjennom hola.
For at skinnstakken skulle halde seg mjuk, måtte han smørjast ofte. Særleg var det viktig at saumane vart smurde. Dette for at dei då vart tettare, og den linnbarka syreima ikkje skulle rotne. Smurningen vart kokt av tran, smelta talg og tjøre. Det vart rekna at ein skinnstakk varde i tre år.
Marie Kviberg
Karriere
Meir sikkert er det at Kviberg 1898-1903 arbeidde ved Torshaug offentlige aandssvageskole på Torshov. Tvillinginstitusjonen, Institut for aandelig abnorme Gutter på Lindern, flytte i 1903 til Levanger etter at staten overtok drifta. Kviberg byrja då her og var med på flyttelasset, og ho arbeidde ved Røstad skole til 1. januar 1914. Då ho slutta, fekk ho 600 kr årleg i vartpengar frå Staten.
Skinnstakk
Parallelt med skinnstakken dregen over hovudet, vart det brukt opne skinntrøyer med knepping framme.
Marie Kviberg
Karriere
Marie Kviberg kjøpte Ingerholmen på Hvaler i Østfold i 1920 (søndre del) og i 1921 (nordre del med hus, naust, fjøs og låve.) Her hadde ho 2-3 kyr og opptil 8 sauar og nokre høner. Vinterforet vart slått med ljå og bore i hus over berg og knausar. Hennar bror Per var ofte med i slåtten. Marie kom på Hvaler pleieheim i 1951, seinare i pleie i Oslo til sin død. Marie var mest sannsynleg også periodevis vikar i Osloskolen ved Sedsvoll skole fram til 1940.
Ho døydde ugift i Oslo og vart bisett i Det gamle krematorium torsdag 23.8.1956.
Håkon Särnblom
Håkon Särnblom er ein tidlegare friidrettsutøvar frå Oslo som deltok i høgdehopp. I 1994 vart han nummer fire i høgde-tevlinga under europameisterskapen i Helsinki. Mellom åra 1986 og -92 vann han fem NM-titlar i øvinga. I si tid som aktiv var han medlem av klubbane Oslo Idrettslag, IK Tjalve, og til sist IF Minerva. Han er gift med Hanne Haugland.
Aktiv
Särnblom fekk sitt gjennombrot i 1986-sesongen då han var Noregs beste høgdehoppar og fleire gongar forbetra den personlege rekorden, sist til 2,18 m under eit stemne i Haugesund i slutten av juli. Den 10. mai 1987 slo han til med 2,23 m og ny norsk rekord under eit stemne i Göteborg, men makta ikkje heilt å fylgje opp vidare i sesongen.
I juli 1990 forbetra han i London sin norske rekord til 2,25 m, og 11 månader seinare la han på til 2,26 m. Denne noregsrekorden stod i berre ei veke, ettersom Steinar Hoen klarte 2,27 m på Nadderud stadion i Bærum den 22. juni. Särnblom tok tilbake noregsrekorden 21. juli då han gjekk over 2,28 m i svenske Strömstad. Han fekk vere norsk rekordhaldar i høgdehopp i nøyaktig 14 dagar, under noresgmeisterskapen på Fana stadion forbetra Heon noregsrekorden til 2,29 m, Särnblom fekk sølv med 2,25 m.
Särnblom deltok både VM i friidrett 1991 og Sommar-OL 1992, utan å nå finalane. Sitt livs beste hopp gjorde han likevel under ein stor meisterskap, EM i friidrett 1994 i Helsinki. Her forbetra han den personlege rekorden med tre centimeter til 2,31 meter og vart nummer fire. Han kom likevel i skuggen av Steinar Hoen, som tangerte sin ferske noregsrekord på 2,35 m og vart europameister. Särnblom deltok i VM i friidrett 1995 og vart slått ut i kvalifiseringa.
Mount Vision
Mount Vision er eit fjell i eit vulkankompleks 1 nautisk mil (1,9 km) nordvest for Mount Aurora på Black Island. Det fekk dette namnet av geolog-gruppa frå New Zealand Geological Survey Antarctic Expedition (NZGSAE) (1958–59) på grunn av utsynet over toppane i nærleiken og av Ross Archipelago og Minna Bluff-området.
Eidsvåg i Åsane
Eidsvåg er eit bustadområde og ein matrikkelgard i Åsane bydel i Bergen. Folketalet innanfor den gamle matrikkelgarden var 2710 i 2001. Det tettbygde området vert rekna som del av den samanhengjande tettstaden Bergen. Eidsvåg ligg sørvest i Åsane, ved Byfjorden og den gamle kommunegrensa til Bergen, som no er grensa til Bergenhus bydel. Kommunesenteret i gamle Åsane kommune låg i Eidsvåg.
Frå 1896 til 1972 var tekstilfabrikken Eidsvåg Fabrikker i drift her. Folketalet i området auka gradvis grunna dette og passerte 1000 rundt 1945. Det meste av området til den gamle matrikkelgarden er no bustadområde. Her ligg Eidsvåg barne- og ungdomsskule og Eidsvåg kyrkje, frå 1982.
Jordbruksaktiviteten i Eidsvåg avtok etter den andre verdskrigen og tok endeleg slutt omkring 1970.
Urum al-Kubrah
Urum al-Kubrah (arabisk أورم الكبرى, òg skrive Urem al-Kubra) er ein by nord i Syria i Atarib-distriktet i Aleppo guvernement, som ligg sørvest for Aleppo. Av stader i nærleiken finn ein Atarib i vest, Awayjil i nord, Kafr Naha i aust, al-Radwan i sør og Urum al-Sughra i sørvest. I følgje Syrisk statistisk sentralbyrå (CBS), hadde Urum al-Kubra eit folketal på 5 391 i 2004.
Eidsvåg i Åsane
Kjelder
Frode Fyllingsnes, Åsane - i fortid og nåtid (Bodoni forlag, 2007), s. 22-47
Winsford
Winsford  er ein by i grevskapet Cheshire i England. Han har kring 58 000 innbyggjarar. Han ligg ved elva Weaver sør for Northwich og vest for Middlewich, og voks som ein by kring saltgruveindustrien, etter at elvane vart kanaliserte på 1700-talet.
South West Bay
South West Bay er ei open bukt på vestsida av Heardøya like nord for Cape Gazert i det sørlege Indiahavet. Bukta vart grovt kartlagd på eit skissekart frå 1860 teikna av kaptein H.C. Chester, ein amerikanske selfangar. Namnet «S.W. Bay» finst på eit kart frå 1882 teikna av Washington Irving Chambers ombord på USS «Marion» på Heardøya i januar 1882. Namnet på bukta ser ut til å kome av namnet på ei grusstrand i nordenden av bukta som i 1860 vart kalla South West Beach.
NM i skiskyting 1991
Noregsmeisterskapen i skiskyting 1991, den 33. i rekka, vart avvikla på Steinkjer dagane 10.-13. januar 1991. Juniormeisterskapen fann stad same staden til same tid.
20 km
Dato: 10. januar 1991
<br style="clear:both;" />
10 km
<br style="clear:both;" />
4 x 7,5 km stafett
Dato: 13. januar 1991
<br style="clear:both;" />
15 km
Dato: 10. januar 1991
<br style="clear:both;" />
7,5 km
Dato: 12. januar 1991
<br style="clear:both;" />
3 x 7,5 km stafett
Dato: 13. januar 1991
<br style="clear:both;" />
Spit Bay
Spit Bay er ei open bukt på nordaustkysten av Heardøya og Spit Point, austenden av øya. Namnet kjem frå den iaugefallande Elephant Spit som dannar sør- og austksyten av bukta, og kan ha vorte gjeve av amerikanske selfangarar på Heardøya i perioden etter selfangsten starta der i 1855. Namnet finst på eit kart av britane som nytta mange namn som var i bruk hos selfangarane. Heard- og McDonaldøyane ligg i Sørishavet, kring 1700 km frå Antarktis og 4100 km sørvest for Perth.
Vestre Moland kyrkje
Vestre Moland kyrkje er ei krosskyrkje i Lillesand kommune i Agder.
Eigil Knutsen
Eigil Knutsen er ein norsk politikar frå Karmøy i Rogaland. Han har sidan 2017 representert Hordaland og Arbeidarpartiet på Stortinget.
Eurovision Song Contest 1981
Eurovision Song Contest 1981 (ESC 1981) var den 26. gongen Eurovision Song Contest vart arrangert. Konkurransen vart halden i Simmonscourt Pavilion of the Royal Dublin Society i Dublin i Irland. Finalen fann stad laurdag 4. april. Storbritannia vann konkurransen med songen «Making Your Mind Up», framført av Bucks Fizz på engelsk.
Kypros debuterte i konkurransen dette året. Israel kom tilbake til konkurransen etter ikkje å ha deltatt i 1980. Jugoslavia returnerte også til konkurransen etter å ikkje ha deltatt sidan 1976. Italia trekte seg frå konkurransen grunna manglande interesse i heimlandet, og Marokko avstod frå å delta i konkurransen etter å ha deltatt for fyrste gong året før.
Bryan Clay
Bryan Ezra Tsumoru Clay er ein USA-amerikansk tidlegare mangekjempar, fødd i Austin i delstaten Texas. Han vart verdsmeister i tikamp i 2005 og olympisk meister i 2008.
Aktiv
Clay, som er av afro-asiat opphav, voks opp på Hawaii. Han deltok i verdsmeisterskapane i friidrett både i 2001 i Edmonton og i 2003 i Paris, men fullførte ikkje i tikampen korkje gongane. Under Sommar-OL 2004 sette han personleg rekord med 8 820 poeng og tok sølvmedaljen bakom tsjekkiske Roman Šebrle. Året etter oppnådde Clay 8 732 poeng i VM i friidrett 2005 i Helsinki og vann gullmedaljen, med ein margin på over 200 poeng til Šebrle.
I 2006 vann Clay meistermøtet i austerrikske Götzis. Han gav så opp etter fire øvingar då VM i friidrett 2007 fann stad i Osaka. Våren 2008 vann Clay innandørs-VM i tikamp i Valencia, ein prestasjon han gjentok i 2010 i Doha. I mellomtida vann han den olympiske gullmedaljen i tikamp under sommarleikane 2008 i Beijing etter å ha sanka 8 791 poeng.
Magnetohydrodynamikk
Magnetohydrodynamikk (MHD), magnetgassdynamikk eller hydromagnetisme læra om rørsle i plasma, det vil sei straumførande gassar og væsker, under påverknad av mekaniske, elektriske og magnetiske krefter. Læra er ein viktig del av plasmafysikken.
Feltet MHD vart starta av Hannes Alfvén, noko han fekk Nobelprisen i fysikk for i 1970.
Tor Øivind Ødegård
Tor Øivind Ødegård er ein norsk tidlegare mellomdistanseløpar frå Trøsken i Sarpsborg. Han vart norsk meister to gongar på 800 meter og tre gongar på 1500 meter.
Aktiv
Ødegård vart noregsmeister 1991 og 1994 på 800 m og 1994, 1996, 1998 på 1500 m. Åra 1990-2004 sanka han i alt 11 (2-4-6) NM-medaljar på 800 meter og 5 (3-2-0) på 1500 m.
Ødegård sine personbeste på 800 m og 1500 meter er begge frå sommaren 1997. Under eit internasjonalt stemne i München den 21. juni fekk han sluttida 3,39,8 på 1500 m. Den 5. august gjorde han sitt livsløp då han i kvartfinalen på 800 m ved verdsmeisterskapen i Aten sprang i mål på 1.45,42. I semifinalen makta han ikkje å fylgje opp og enda sist.
Per 2020 held Ødegård sin personlege rekord på 800 meter til tredjeplass på noregs-statistikken, einast hans samtidige, Vebjørn Rodal og Atle Douglas, har sprunge fortare på distansen.
Al Malagim-distriktet
Al Malagim-distriktet  er eit distrikt i Al Bayda guvernement i Jemen. I 2003 hadde distriktet eit folketal på 29 573 innbyggjarar.
Altaskifer
Altaskifer er ein kvartsittskifer som blir utvunnen i nærleiken av Alta. Han er grå av farge og blir nesten svart ved polering. Skiferen er ekstremt hard og er mykje brukt til tak og golv.
Skiferdrift
Utvinning av skifer går føre seg som dagbrot i fire ulike steinbrot. I Altadalen starta skiferutvinninga i Peska i 1905, Detsika i 1906 og Langvannet i 1920. I Tverrelvdalen starta utvinninga i Stilla i 1928.
Skiferen vert bearbeidd ved brota og ved skiferkaia i Bossekop. Skiferen kan klippast, sagast og slipast.
A-l Alta Skiferbrot eksporterer skifer til kontinentet, og lokalt i Alta er skifer mykje brukt som takstein og heller på golv og inngangsparti.
Geologi
Altaskiferen vart danna i proterozoikum-æraen, og er ein frå 10 til 20 mm tjukk, finkorna, tett og svært sterk kvartsskifer. Tjukkleiken av utvinnbar skifer varierer frå eit 40 til eit 100 meters tjukt belte.
Geotektonisk tilhøyrer skiferen Nalganasdekket i Kalakdekkekomplekset.
Cheap Thrills av Frank Zappa
Cheap Thrills er eit samlealbum av Frank Zappa, med materiale frå tidlegare utgjevne album.
Innhald
All spor by Frank Zappa, utanom der andre er nemnde.
Hypping
Hypping er det å leggja jord i haugar ved røtene og dei nedste stengeldelane til dyrka plantar. Dette kan ein til dømes gjera for å verna dei mot vêr og vind eller skjerma dei for lys. Ein kan hyppa for hand med hakke eller grev, eller med traktorreiskapar.
Ein hyppar ofte poteter. Dette verner knollane mot lys, som elles kan føra til at dei dannar dei uønskte stoffa solanin, som er giftig, og klorofyll, som gjev dei grønfarge. Hyppinga gjev betre luftveksling i rotsona, grev ned ugras og verner dei mot smitte frå tørråte, ettersom sporene frå denne soppen kan vaskast ned frå blada. Ein rekner også med at hyppinga fører til større avling.
Ordsoge
Ordet hyppe har kome inn i norsk frå mellomnedertysk eller plattysk, der 'hupen' tyder ‘hauge opp’, jf. ‘hope opp’.
Janka Kupala
Janka Kupala er eit psevdonym for Ivan Daminikavitj Luzevitj, ein kviterussisk forfattar som saman med Jakob Kolas forma moderne kviterussisk litteraturspråk. Kupala er rekna som ein av dei viktgaste kviterussiske diktarane.
Kupala var fødd i Vjasynka utanfor Minsk. Familien hans høyrde til szlachta, den gamle adelsklassen i landet, men foreldra arbeidde som landlause bønder. Kupala avslutta utdanninga si i 1898. Etter at faren døydde i 1902 tok han fleire kortvarige jobbar.
Janka Kupala fullførte sitt første dikt, polske «Ziarno», i 1903-04. Han skreiv sitt første dikt på kviterussisk, «Мая доля» i 1904. Året etter gav han ut sitt første dikt, «Мужык» ('Bonde'). Etter dette gav han ut fleire dikt i kviterussiske aviser. Som diktar var han påverka av kviterussisk folkedikting og levevis. Frå 1905 skreiv han lyrisk-episke dikt og dikt om bønder i landet og deira fridomslengt.
I 1908 flytta Kupala frå Kviterussland til Vilnius i Litauen. Her gav han ut si første diktsamling, Жалейка ('Den vesle fløyta'). Boka vekte harma hjå tsar-styret, som såg henne som oppviglersk. Året etter blei også eit nytt opplag av boka konfiskert av dei lokale styresmaktene. I 1909 flytta Kupala til Sankt Petersburg, der han gav ut fleire verk, før han drog tilbake til Vilnius i 1913.
Han støtta den russiske revolusjonen i 1917, og skreiv etter dette også om tema som industrialisering og kollektivisering. Han tok for seg mykje omsetjararbeid, og omsette mellom anna «Internasjonalen» til kviterussisk. Kupala hadde problem med å tilpassa seg den kulturelle einsrettinga under Stalin, og blei uglesett som for nasjonalistisk i diktinga si. På 1930-talet beklaga han dette offentleg.
Age of Empires
Age of Empires er ein strategispelserie for datamaskin utvikla av Ensemble Studios. Spelet vart publisert av Microsoft Studios. Det fyrste spelet kom ut i 1997 og vart rett og slett kalla Age of Empires. Spelet hadde sju oppfølgjarar og tre bispel.
Janka Kupala
I 1928 blei Kupala medlem av det kviterussiske og ukrainske vitskapsakademiet. I 1941 blei han gjevene Leninordenen for diktsamlinga Ад сэрца (1940).
Då Nazi-Tyskland okkuperte Kviterussland i 1941 flykta han till Moskva og seinare til Tatarstan. Der skreiv han dikt til støtte for kviterussiske patriotar som kjempa mot okkupantane. I 1942 døydde han i Moskva, etter eit fall ned ei trapp.
Enkja til Kupala grunnla eit museum over han i Minsk der mange av verka hans er samla. Byen Hrodna kalla opp eit universitet etter han, Janka Kupala Statsuniversitet, i 1978.
Verkliste
(utval)
Nils Nilsen Enge
Nils Nilsen Enge var ein lærar, gardbrukar, lensmann og stortingsmann frå Birkenes i Aust-Agder.
Enge var lærar i heimbygda i ni år, og frå 1840 lærar og kyrkjesongar i Eide. Frå 1848 var han gardbrukar på Enge i Eide. Han var lensmann i Eide frå 1849 og frå 1861 til 1883 i Sande i Vestfold. Frå 1883 budde han i Drammen der han var oppteken av bankverksemd. Under tida i Eide var han medlem av heradsstyret og forlikskommissær.
Enge var stortingsrepresentant for Nedenes og Robygdelagets amt 1848-60 og for Jarlsberg og Larviks amt 1862-73 og 1877-82. Han var medlem, sekretær og formann i ei rekke komitear. Mellom anna var han sekretær i 1848 for adressekomiteen, i 1851 for trykkekomiteen, i 1854, 1857 og 1859-60 for justiskomite nr 2. Heile tida frå 1857 til 1869 var han sekretær for Stortinget, men på omframstortinget 1864 møtte han i berre to dagar. Han var også sekretær for komiteen om fordelinga av representantar i 1857, for fullmaktskomiteen 1859-60, 1862-63, 1865-71, for valkomiteen 1862-63, 1865-71, og for jarnbanekomiteen 1871-73. Perioden 1880-82 og på omframstortinget 1882 var han president i Lagtinget, 1880-82 formann i vegkomiteen.
Enge var elles medlem av fleire statsoppnemnde kommisjonar. I 1858 av den kongelege kommisjon om skysslova, 1860 om jurylova, 1869 av skattelova, 1879 om leiglendingsskipnaden, og 1884 om Noregs Bank 1884. År 1859 var han med i departementskomiteen om tilhøvet mellom grunnlova og jurylova. Også medlem av den parlamentariske skattekommisjonen av 1877.
Wisbech
Wisbech  er ein marknadsby i grevskapet Cambridgeshire i England. Han har kring 20 000 innbyggjarar og ligg i Fenland-området ved elva Nene. Det går to bruer over elva i byen.
Cyril Neville
Cyril Garrett Neville er ein USA-amerikansk perkusjonist og vokalist som først vart kjend som medlem av bandet til broren Art Neville, det funky New Orleans-baserte bandet The Meters. Han vart med Art i Neville Brothers då The Meters vart oppløyst.
Neville har spelt på innspelingar med Bob Dylan, Robbie Robertson, Edie Brickell, Willie Nelson, Dr. John og The New Orleans Social Club blant fleire.
Marlous Fluitsma
Maria Louise Clara Albertine Fluitsma, kjend som Marlous Fluitsma er ein nederlandsk skodespelar. Frå 1990 til 1991 hadde ho rolla som Helen Helmink i den nederlandske fjernsynsserien Goede tijden, slechte tijden. Ho var programleiar for Eurovision Song Contest 1980.
Dayr Hafir-distriktet
Dayr Hafir-distriktet (arabisk منطقة دير حافر, manṭiqat Dayr Ḥāfir) er eit distrikt (mantiqa) i Syria som administrativt høyrer til Aleppo guvernement. Regionssenteret er byen Dayr Ḥāfir. Distriktet hadde 91 124 innbyggjarar i folketeljinga 2004.
Fram til desember 2008 var distriktet ein del i Bāb-distriktet.
Inndelingar
Distriktet Dayr Hafir er delt inn i tre Nāḥiyas (folketala er frå folketeljinga i 2004):
Fister Idrettslag
Fister Idrettslag vart stifta av nokre ungdommar på Fister i 1963, men vart først godkjent av Idrettsforbundet i 1964.
Ungdommane som stifta laget reiste etter kvart vekk frå heimbygda for å ta vidareutdanning, og dermed vart laget delvis lagt på is dei første åra. I 1968 kom nye fisterbuar inn i styret, og aktivitetsnivået auka.
Først var det stort sett snøidrett som skiløp, men etter kvart fekk ein også augo opp for sommaridrett som friidrett. Tor Magne Wikene fekk blåsa liv i volleyballinteressa, og det gjekk så langt at volleyballaget nærma seg andre divisjon. På vinteridrettssida voks skeiseinteressa fram. Tore Sandvik vart både trenar og organisator for unge skeisetalent, og det største talentet vart Jostein Staurland. I både vestlandsmeisterskap og kretsmeisterskap hevda Fister-løpane seg, og fekk gode resultat og plasseringar. Draktfargen til Fister Idrettslag var grøn.
I 2006 vart Fister Idrettslag slått saman med Idrettslaget Hjelm, og det nye idrettslaget fekk namnet Hjelmeland Idrettslag.
Hans Christian Jahnsen
Hans Christian Jahnsen var ein skipsbyggjar, gardbrukar, lensmann og stortingsmann frå Tjølling.
Jahnsen var son til ein leiglendingsbonde. Sjølv lærde han seg til skipsbyggjar på Hortens Verft, der han var skipsbyggmeister frå 1850 til 1872. Samstundes var han gardbrukar på Kaupang i Tjølling. Frå 1873 var han lensmann i Tjølling.
Det hongkongkinesiske kvinnelandslaget i handball
Hongkong sitt kvinnelandslag i handball er det kvinnelege landslaget i handball for Hongkong. Det representerer regionen i internasjonale handballturneringar, og vert regulert av Handball Association of Hong Kong. Landslaget kvalifiserte seg til sin internasjonale turnering i 1989.
Resultat i internasjonale turneringar
''Resultata som er vist under er berre turneringar der Hongkong har delteke. Turneringar dei ikkje har tatt del i er ikkje førte opp.''
Gulnara Galkina
Gulnara Iskanderovna Galkina, fødd Samitova, er ein russisk tidlegare friidrettsutøvar frå Naberezjnyje Tsjelny i Tatarstan som tevla på mellom-, langdistanse- og i hinderløp. Ho vart olympisk meister i 3000 m hinder i 2008.
Aktiv
Galkina lukkast ikkje å ta medalje i hinder under VM i friidrett 2007 i Osaka, og enda på sjuandeplass. Derimot lukkast ho stort under dei olympiske leikane i Beijing i 2008, her forbetra verdensrekorden på 3000 meter hinder til 8.58,81, og tok ein suveren gullmedalje.
Under VM i friidrett 2009 i Berlin deltok leia Galkina hinderløpet til siste runde, men hadde lite å stille opp med i spurten og enda på fjerdeplass. Ho deltok i dei olympiske leikane 2012 og kvalifiserte seg til finalen i 3000 m hinder, men braut av og vart sist.
Hjelmeland Idrettslag
Hjelmeland Idrettslag (stifta 1910) er eit idrettslag frå Hjelmeland i Ryfylke. Idrettslaget er ein fusjon av Idrettslaget Hjelm og Fister Idrettslag, og er det eldste idrettslaget i Ryfylke.
Aktivitet
Idrettslaget er delt inn i dei fire aktivitetsgruppene ski, handball, fotball og trim. Draktene til fotballaga, handballaga og skiløparane er kvit trøye/topp og svart shorts/bukse. Hjelmeland IL speler heimekampane på Hjelmeland idrettsanlegg.
Conwyelva
Conwyelva (engelsk River Conwy, walisisk Afon Conwy, uttalt [ˈkɔnʊɨ]) er ei elv nord i Wales. Frå kjelda til utløpet i Conwy Bay er det. Nedslagsfeltet er 678 km².
Hjelmeland Idrettslag
Idrettsanlegg
Idrettslaget både leiger og eig grunnen til Fister idrettsplass, med Fister Klubbhus. Elles er Hjelmeland Idrettslag flittige brukarar av dei kommunale anlegga Bjødnabu ski- og friluftsanlegg, Hjelmelandshallen og Hjelmeland idrettsanlegg.
Conwyelva
Namnet «Conwy» er avleidd frå dei gamle walisiske orda cyn ('hovding') og gwy ('vatn'). Elva heitte opphavleg «Cynwy». Ein tidlegare engelsk skrivemåte var «Conway».
Hjelmeland Idrettslag
Historikk
Hjelmeland Turn- og Idrettsforening vart stifta 4. april 1910 av Kristoffer Brakstad, Halftan Halvorsen, Ole Halvorsen, Bertel Haugsland og Johan Haugsland. Kristoffer Brakstad var drivkraft og primus motor heilt frå starten, og sat som leiar fram til 1923. Føremålet med laget var i starten å fremja og driva friidrett og turn. Trampoline og bukk vart snikra, og turnøvinga – med linegymnastikk og oppmjuking etter tysk metode – fann stad på ei slette ved den gamle skytebana bak Hjelmen. Den første turnoppvisninga var i ungdomshuset i 1912. Turnarane var kledde i kvite drakter med raudt belteskjerf, og utøvarane var for det meste folk frå eller nær Hjelmelandsvågen.
Conwyelva
Elva spring ut på Migneint-heia der fleire små bekkar renn inn i innsjøen Llyn Conwy. Utløpet dannar Conwyelva som hovudsakleg renn mot nord, med sideelver som Machno og Afon Lledr før ho når Betws-y-Coed, der også Llugwy renn inn i henne. Frå Betws-y-Coed fortset elva nordover gjennom Llanrwst, Trefriw (der Afon Crafnant renn saman med henne) og Dolgarrog (der Afon Porth-llwyd og Afon Ddu renn inn i henne) før ho når Conwybukta ved Conwy. Her ligg kaien Cei Cae Gwyn langs breidda hennar. Ved springflod når tidvasstraumen så langt som Tan-lan, nær Llanrwst.
Hjelmeland Idrettslag
Historikk
Interessa for fotball vakna først i 1918, og har frå den gongen vore hovudaktivitet. Det var fin øvingsbane for fotballspelarane på ekrene på Fevoll, eit stykke aust for Hjelmelandsvågen. Laget fekk derimot ikkje eigen bane før i 1947, då fotballbanen på Flåtene stod ferdig 37 år etter laget vart stifta.
Conwyelva
Ved munningen til Conwy der ho renn ut i Conwy Bay ligg byen Conwy med verdsarvstaden Conwy Castle og to kjende bruer. Ei av dei eldste hengebruene til Thomas Telford, Conwy Suspension Bridge, er no del av ein tursti for fotgjengarar, medan Robert Stephenson si smijernsbru Conwy Railway Bridge framleis fører hovudjarnbanelinja mellom Holyhead og London over seg. Det finst òg ei tredje, nyare bru for vegtraffik, og ein tunnel under estuaret for vegen A55.
Hjelmeland Idrettslag
Historikk
Eit par år etter fotballinteressa vart vekt, starta laget også med femkamp (diskos, lengde, kulestøyt, spydkast og løp), og vinteridrett er nemnd i protokollane for 1958. Handballinteressa voks fram frå 1967, men aktivitetsnivået der har vore noko vekslande. Laget skipa også til dametrim, herretrim, volteyballturnering, skeiserenn med meir.
I desember 1945 godkjende Noregs Idrettsforbund at laget kunne skifta namn frå Hjelmeland Turn og Idrettsforening til Idrettslaget Hjelm. Det vart også vedteke å endra fargen på draktene, frå svarte til kvite bukser. Trøyene skulle vera som før.
Frå og med 2006 slo IL Hjelm seg saman med Fister Idrettslag og danna Hjelmeland Idrettslag. I dag speler fotballspelarane med kvite trøyer og svarte bukser.
Bakgrunnsstoff
Offisiell nettstad: http://www.hjelmelandil.no
Hetland, Morten. (2012). Hjelmeland Idrettslag: Sport og idrettsglede i hundre år. Hjelmeland: Hetland Media.
Al Mansura-distriktet
Al Mansura-distriktet er eit distrikt i Aden guvernement i Jemen. I 2003 hadde distriktet eit folketal på 114 931 innbyggjarar.
Dafna Dekel
Dafna Dekel er ein israelsk songar og skodespelar. Ho representerte Israel i Eurovision Song Contest 1992 og kom på 6. plass. I 1999 var ho programleiar for Eurovision Song Contest saman med Yigal Ravid og Sigal Shahamon.
Son of Cheep Thrills
Son of Cheep Thrills er eit samlealbum av Frank Zappa, med material frå tidlegare utgjevne album.
Innhald
All spor av Frank Zappa, utanom der andre er nemnde.
Aleksandr Privalov
Aleksandr Vasiljevitsj Privalov er ein tidlegare skiskyttar som tevla for Sovjetunionen. Han vann sølvmedaljen på 20 km både under VM i skiskyting 1961 og Vinter-OL 1964, samt bronsemedaljen under Vinter-OL 1960.
Idrettslaget Hjelm
Idrettslaget Hjelm var eit idrettslag i Hjelmeland i Ryfylke.
Aleksandr Privalov
Privalov deltok vinteren 1959 i den andre verdsmeisterskapen i skiskyting, i italienske Courmayeur vart han nummer 11. Året etter tok han bronsemedaljen på den einaste skiskytingsøvinga under dei olympiske vinterleikane 1960 i Squaw Valley, halvtanna minutt bak gullvinnaren Klas Lestander frå Sverige. I 1961 kleiv Privalov eitt steg opp på pallen etter VM i skiskyting i svenske Umeå, nesten tre minuttar etter finnen Kalevi Huuskonen. Året etter enda Privalov på tolvteplass då VM 1962 vart avvikla i Hämeenlinna i Finland.
Under Vinter-OL 1964 i Innsbruck skaut Privalov 20 treff på 20 km skiskyting, det same gjorde landsmannen Vladimir Melanjin. Melanjin var ein klart betre langrennsløpar og tok eit suverent gull, Privalov sikra sovjetisk dobbeltsiger, medan Olav Jordet frå Noreg vann bronsemedaljen. Ved VM i skiskyting 1965 på Elverum var Privalov med på Sovjetunionen sitt bronselag i stafetten, den aller fyrste VM-stafetten, ein stafett som vart vunnen av dei fire utøvarane frå arrangørlandet Noreg.
Idrettslaget Hjelm
Laget hadde bakgrunn i Hjelmeland Turn- og Idrettsforening, som vart stifta i 1910, og dermed var det første idrettslaget i Ryfylke.
I 2006 slo IL Hjelm seg saman med Fister Idrettslag og danna Hjelmeland Idrettslag.
Gravitasjonell energi
Gravitasjonell energi er den energien som vert frigjeve av eit objekt når det fell i eit gravitasjonsfelt. Gravitasjonell energi er ei form for potensiell energi.
Samiske område i Noreg
Samiske område i Noreg omfattar minst fem ulike rettslege definisjonar. Ut over dette finst det stader i Sør-Noreg med dokumentert samisk busetnad eller bruk.
Det samiske språkområdet
Forvaltingsområdet for samisk språk blir regulert ut frå forskrift. Frå 1. juli 2020 omfatta området dei tretten kommunane Hattfjelldal, Hamarøy, Karasjok, Kautokeino, Kåfjord, Lavangen, Nesseby, Porsanger, Røros, Røyrvik, Snåsa, Tana og Tjeldsund. I tillegg har Bodø kommune vedtatt i bystyret 9.12.2021 å søka innlemming i forvaltingsområdet. Samisk språkforvaltingsområde er område der norsk og samisk er likestilte språk, slik at kommunale og statlige organ i kommunane er forplikta til å legga tilrette for bruk av samisk språk.
Finnmarkseigedommen
17. juni 2005 kom Finnmarkslova, som legg grunnlaget for forvaltninga av grunn og naturressursar i fylket. I Finnmark er Statsskog sine område overdradd til Finnmarkseigedommen. I styret der er Finnmark fylkeskommune og Sametinget representert med 3 medlemmer kvar.
Det finst ei todeling av fylket og eigedommen, ut frå §10 i lova:
§ 28 og 28a avklarer at Tana og Neiden er område som har eigne lokale føresegner.
August Ahlqvist
August Ahlqvist var ein finsk språkforskar og forfattar.
Samiske område i Noreg
Finnmarkseigedommen
Hålogalandsalmenningen er foreslått oppretta av Samerettsutvalet 2 for statseigedommane i Troms og Nordland. I tillegg kjem områda frå Hedmark til Trøndelag som også er vurderte av dette utvalet.
August Ahlqvist
Biografi
Ahlqvist var ein utomekteskapeleg son av general L. M. Nordenstam og ei kvinne frå arbeidarklassa, Maria Ahlqvist. Han gjekk på skule og gymnas i Kuopio. Han vart student i Helsingfors 1844, tok licentiatexamen 1859, vart utnemnd til dosent i dei finske språka same år og (etter Elias Lönnrot) til professor i same emne 1863. Han sette opp den vitskaplege undersøkinga av finsk som det vitskaplege målet sitt. I pakt med samtida sitt syn på språkvitskap innebar det primært utforskinga av dei ulike slektspråka til finsk, som det på Ahlqvist si tid ikkje var mykje kunnskap om.
Samiske område i Noreg
Det samiske verkemiddelområdet
Det statlege Samisk Utviklingsfond (SUF) frå 1975, kom under Sametinget frå 1989. I 2009 blei SUF erstatta av Sametinget sine tilskotsordningar til næringsutvikling (STN). STN har eit geografisk virkeområde vedtatt i Sametinget sine årlege budsjett. Dette området er stadig utvida og omfattar i dag 18 kommunar og 13 delar av kommunar. (Lista under viser stort sett gamle kommunenummer, dette fordi nummereringa for Troms og Finnmark blir endra igjen frå 1.1.2024.)
August Ahlqvist
Biografi
Som filolog såg han også samanhengen mellom språk og litteratur, og parallelt med det vitskaplege arbeidet skreiv eller omsette han skjønnlitteratur til finsk. Dei første omsetjingane hans var Johan Ludvig Runeberg sine  Idyll och epigram og Molnets broder og dessutan Carl Jonas Love Almquists Kapellet og Grimstahamns nybygge.
Samiske område i Noreg
Det samiske verkemiddelområdet
I Finnmark:
Hjelmelandshallen
Her samlast barn og unge til aktivitetar som byggjer opp og styrkjer kroppen. Handball og fotball er dei aktivitetane det er mest av. Det finst også styrkerom til utleige. Nokre helger i året er det samlingar, der fotball, handball eller volleyball blir sett i fokus. Annankvar fredagskveld blir det arrangert ungdomsrom, der ungdommane møtest i foajéen for å spela, sjå på TV, høyra musikk, driva aktivitetar inne i hallen og ha det gøy saman.
Åstveit
Åstveit er eit bustadområde og ein matrikkelgard i Åsane bydel i Bergen. Folketalet innanfor den gamle matrikkelgarden var 1338 i 2001. Det tettbygde området vert rekna som del av den samanhengjande tettstaden Bergen. Åstveit ligg sørvest i Åsane, ved Byfjorden.
Hjelmelandshallen
Hjelmeland Idrettslag er den største brukaren av hallen.
Åstveit
Det foregjekk bustadbygging på området til Åstveit gjennom heile 1900-talet. Denne auka markant frå 1950-åra av, og på 1970-talet vart store område bygd ut. På området til Åstveit ligg Kalvatreæet barneskule frå 1971, Åstveit ungdomsskule frå 1967, Tertnes vidaregåande skule (tidlegare Åsane gymnas) frå 1972, Åsane stadion frå 1973 og Åstveithallen frå 1973.
August Ahlqvist
Biografi
I 1847 grunnla Ahlqvist i lag med nokre likesinna studentar tidsskriftet Suometar, det første tidsskriftet, som på finsk handsama kulturspørsmål. Samtidig byrja han å arbeide med språkvetenskaplige tema. Allereie i 1846 og 1847 vandra han gjennom dei austlege delane av Österbotten og dessutan dei finske og russiske delane av Karelen, dels for å samla kvad og eventyr, dels for å undersøka dialektane; men nesten heile perioden 1854–58 var han på forskingsreiser blant dei finske stammane i Austersjøprovinsane, landskapet Olonets og dessutan i dei austlege delane av europeisk Russland og i Sibir. Han kom attende tilbake med ei rik samling av etnografiske og lingvistiske notat. Åra 1861 og 1862 var han i Tyskland og Ungarn.
Samiske område i Noreg
Det samiske verkemiddelområdet
I Troms:
August Ahlqvist
Biografi
Det første resultatet av desse reisene vart fleire grundige lingvistiske spesialarbeid, mellom anna Votisk grammatik (1855), Anteckningar i Nord-tschudiskan (= vepsisk, 1859), Läran om verbet i Mokscha-mordwinskan (avhandling til vurdering for eit dosentur, 1859) og Versuch einer Mokscha-mordwinischen Grammatikk (1861). Desse arbeida vart viktige både fordi dei danna grunnlag for seinare og meir grundige grammatikkar, og fordi dei var representerte tidlegare språksteg, der språka hadde mindre påverkand frå russisk enn dei fekk seinare.
Samiske område i Noreg
Det samiske verkemiddelområdet
Attåt dette kjem området forvalta av Fjordfiskenemnda, som skal styrke fjordfiskeria med særleg vekt på samisk bruk. Nemnda blei oppretta etter innstillinga frå Kystfiskeutvalet. Verkeområdet er fylka Finnmark, Troms og Nordland, men regulerer særleg dei såkalte «fjordlinjene» i forskrifta om sjøfiske.
August Ahlqvist
Biografi
Òg gjennom å skrive lærebøker og anna publisistisk aktivitet arbeidde Ahlqvist for den nasjonale danninga og for danninga av den finske nasjonalkjensla. Åra 1871–74 utgav han på finsk eit eige tidsskrift, Kieletär (namnet er ei nydanning, kieli tyder språk, og -tär er ei ending som tyder person av hokjønn), som inneheldt lingvistiske artiklar og litteraturkritikk. I 1877 utkom Suomen kielen rakennus (Det finske språkets struktur).
Samiske område i Noreg
Det samiske reinbeiteområdet (sidaer)
I reindriftslova § 4 første ledd heiter det: «Den samiske befolkningen har på grunnlag av alders tids bruk rett til å utøve reindrift innenfor de delene av fylkene Finnmark, Troms, Nordland, Nord-Trøndelag, Sør-Trøndelag og Hedmark hvor reindriftssamene fra gammelt av har utøvet reindrift (det samiske reinbeiteområdet).» (Vår utheving.)